CELEX: 32008H0399
Language: ro
Date: 2008-05-14 00:00:00
Title: Recomandarea Consiliului din 14 mai 2008 privind actualizarea în 2008 a orientărilor generale ale politicilor economice ale statelor membre și ale Comunității și aplicarea politicilor de ocupare a forței de muncă ale statelor membre

29.5.2008   
            
            
               RO
            
            
               Jurnalul Oficial al Uniunii Europene
            
            
               L 139/57
            
         
      RECOMANDAREA CONSILIULUI
   
   din 14 mai 2008
   privind actualizarea în 2008 a orientărilor generale ale politicilor economice ale statelor membre și ale Comunității și aplicarea politicilor de ocupare a forței de muncă ale statelor membre
   (2008/399/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 99 alineatul (2) și articolul 128 alineatul (4),
   având în vedere recomandarea Comisiei,
   având în vedere concluziile Consiliului European din 13 și 14 martie 2008,
   având în vedere avizul Comitetului pentru ocuparea forței de muncă,
   întrucât:
   
               (1)
            
            
               Consiliul a adoptat în iulie 2005 o recomandare privind orientările generale ale politicilor economice ale statelor membre și ale Comunității (2005-2008) (1) și o decizie privind orientările politicilor de ocupare a forței de muncă ale statelor membre (2), acestea formând împreună „Orientările integrate pentru creștere economică și locuri de muncă”. Statele membre au fost invitate să țină cont de orientările integrate pentru creștere economică și locuri de muncă în cadrul programelor lor naționale de reformă (denumite în continuare „PNR-uri”).
            
         
               (2)
            
            
               Statele membre și-au prezentat, până în octombrie 2005, PNR-urile, pe care Comisia le-a evaluat, incluzând raportul asupra acestora în contribuția sa la Consiliul European de primăvară din 2006.
            
         
               (3)
            
            
               Consiliul European de primăvară din 2006 a luat act de aceste documente și a identificat patru domenii prioritare [cercetare, dezvoltare (C&D) și inovație, mediul de afaceri, oportunități pentru ocuparea forței de muncă și o politică integrată în domeniul energetic] în cadrul cărora s-a convenit asupra unui număr restrâns de acțiuni specifice pe care statele membre au fost invitate să le finalizeze până la sfârșitul anului 2007.
            
         
               (4)
            
            
               În conformitate cu concluziile Consiliului European de primăvară din 2006, statele membre au prezentat rapoartele lor anuale cu privire la punerea în aplicare a programelor naționale de reformă (rapoarte de punere în aplicare). Aceste rapoarte au fost analizate de către Comisie, care și-a prezentat concluziile în Raportul anual din 2007 privind progresele realizate.
            
         
               (5)
            
            
               Pe baza acestei analize, în 2007 au fost prezentate mai multe recomandări specifice fiecărei țări. Pentru a asigura o aplicare coerentă și integrată a Strategiei de la Lisabona pentru creștere economică și locuri de muncă, aceste recomandări au fost adoptate printr-un singur instrument, și anume Recomandarea 2007/209/CE a Consiliului din 27 martie 2007 privind actualizarea în 2007 a orientărilor generale ale politicilor economice ale statelor membre și ale Comunității și aplicarea politicilor de ocupare a forței de muncă ale statelor membre (3). Această abordare reflectă structura integrată a PNR-urilor și a rapoartelor de punere în aplicare, precum și conformitatea necesară între orientările privind ocuparea forței de muncă și orientările generale ale politicilor economice menționate la articolul 99 alineatul (2), astfel cum se subliniază la articolul 128 alineatul (2) din tratat.
            
         
               (6)
            
            
               Comisia a analizat măsurile luate de către statele membre ca răspuns la aceste recomandări, potrivit prezentării în rapoartele acestora de punere în aplicare din 2007, și a prezentat această analiză în Raportul strategic. Pe baza acestei analize și recunoscând că este nevoie de timp pentru a pune în aplicare reformele structurale, prezentul document propune menținerea în linii mari a acestor recomandări și adaptarea acestora din perspectiva progreselor realizate de la data adoptării lor, în primăvara anului 2007.
            
         
               (7)
            
            
               Pentru a pune în aplicare în mod integral Strategia de la Lisabona pentru creștere economică și locuri de muncă, prezenta recomandare ar trebui, de asemenea, să conțină recomandări specifice pentru statele membre care aparțin zonei euro.
            
         
               (8)
            
            
               În vederea consolidării coordonării reformelor și a procedurii de supraveghere multilaterale în Consiliu, statele membre ar trebui să prezinte în programele lor naționale de reformă și ulterior în rapoartele lor anuale de punere în aplicare planuri de acțiune detaliate și concrete, stabilind măsurile politice specifice pe care le adoptă ca răspuns la recomandările și la „punctele de monitorizat” specifice fiecărei țări, iar Comisia ar trebui să ofere, în continuare, mai mult sprijin la nivel analitic privind recomandările propuse,
            
         RECOMANDĂ statelor membre să acționeze în conformitate cu orientările din anexă și să raporteze cu privire la respectarea acestora în următoarele lor programe, în cadrul Strategiei de la Lisabona revizuite pentru creștere economică și locuri de muncă.
   
      Adoptată la Bruxelles, 14 mai 2008.
      
         
            Pentru Consiliu
         
         
            Președintele
         
         A. BAJUK
         
      
   
   
      (1)  JO L 205, 6.8.2005, p. 28.
   
      (2)  JO L 205, 6.8.2005, p. 21.
   
      (3)  JO L 92, 3.4.2007, p. 23.
   
      ANEXĂ
      BELGIA
      
                  1.
               
               
                  În lumina Raportului de punere în aplicare din 2007 al Belgiei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Belgia a înregistrat progrese importante în ceea ce privește punerea în aplicare a Programului său național de reformă în perioada 2005-2007. Belgia a înregistrat unele progrese în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate unele măsuri ca răspuns la recomandările Consiliului, dar luarea unor măsuri de reformă este în continuare necesară. Au fost adoptate unele măsuri în domeniile suplimentare identificate în concluziile Consiliului ca necesitând atenție. Raportul de punere în aplicare abordează, de asemenea, în mod special, recomandările adresate țărilor din zona euro.
               
            
                  4.
               
               
                  Printre punctele forte ale Raportului de punere în aplicare din 2007 al Belgiei se numără politicile de reducere a emisiilor și rezultatele promițătoare ale sistemului de orientare și monitorizare a șomerilor.
               
            
                  5.
               
               
                  Domeniile de politică din cadrul Programului național de reformă al Belgiei, în care este necesară abordarea cu maximă prioritate a aspectelor problematice, sunt reducerea presiunii fiscale asupra veniturilor salariale, sprijinind totodată consolidarea fiscală și asigurând o mai bună funcționare a pieței forței de muncă. În acest context, se recomandă Belgiei:
                  
                              —
                           
                           
                              să își intensifice eforturile în vederea reducerii presiunii fiscale asupra veniturilor salariale până la media existentă în țările vecine, în special prin reducerea presiunii fiscale asupra muncitorilor slab calificați, în paralel cu stimularea consolidării fiscale;
                           
                        
                              —
                           
                           
                              să consolideze măsurile destinate să asigure o mai bună funcționare a pieței forței de muncă printr-o strategie globală, în conformitate cu abordarea integrată bazată pe flexisecuritate, pentru a crește participarea pe piața forței de muncă, a reduce discrepanțele regionale și a crește participarea la învățarea de-a lungul vieții.
                           
                        
            
                  6.
               
               
                  În plus, este important ca Belgia să se concentreze asupra următoarelor probleme: punerea în aplicare pe deplin a strategiei menite să asigure viabilitatea pe termen lung a finanțelor publice, inclusiv reducerea cheltuielilor, a excedentelor bugetare și reducerea continuă a datoriei publice; adoptarea urgentă de măsuri suplimentare pentru a îmbunătăți concurența pe piețele gazului și energiei electrice, inclusiv prin intermediul unor autorități de reglementare independente și eficiente și prin măsuri suplimentare pentru operatorii de transport și distribuție; consolidarea semnificativă a angajamentului de a stimula cercetarea, dezvoltarea și inovarea, în special prin creșterea nivelului și a impactului finanțării publice și prin dezvoltarea unui ansamblu de politici coordonate la toate nivelurile; continuarea punerii în aplicare a măsurilor de creștere a gradului de ocupare a forței de muncă în rândul lucrătorilor în vârstă și a grupurilor vulnerabile, monitorizarea impactului acestora și, după caz, adoptarea de măsuri de activare suplimentare.
               
            BULGARIA
      
                  1.
               
               
                  În lumina Raportului de punere în aplicare din 2007 al Bulgariei și a evaluării de către Comisie a Programului său național de reformă, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  În ansamblu, Programul național de reformă se concentrează asupra provocărilor reale, dar în anumite domenii este necesară dezvoltarea unor măsuri mai concrete, în special în ceea ce privește consolidarea capacității administrative, precum și reducerea urgentă și semnificativă a birocrației, pentru a dinamiza mediul de afaceri și a-l face mai competitiv. Având în vedere dezechilibrele economice tot mai mari, este deosebit de important ca Bulgaria să accelereze punerea în aplicare a Programului național de reformă pentru a crea condițiile necesare pentru o creștere economică și o ocupare a forței de muncă durabile pe termen mediu și lung.
               
            
                  3.
               
               
                  Punctele forte ale Programului național de reformă includ o analiză clară a problemelor și o stabilire corectă a priorităților și a etapelor reformelor, precum și o puternică implicare politică. Au fost prevăzute dispoziții importante pentru o monitorizare strânsă a progreselor realizate la cel mai înalt nivel politic, care ar trebui să se dovedească a fi un instrument eficient de asigurare a punerii în aplicare rapide și eficiente a Programului național de reformă. În plus, Programul național de reformă se bazează pe o politică fiscală strictă, care oferă o bază solidă pentru accelerarea reformelor structurale necesare pentru a asigura creșterea economică pe termen lung.
               
            
                  4.
               
               
                  Domeniile de politică din cadrul Programului național de reformă al Bulgariei, în care este necesară abordarea cu maximă prioritate a aspectelor problematice și în care ar trebui identificat impactul bugetar al măsurilor și precizate procedurile de monitorizare și evaluare, sunt următoarele: capacitatea administrativă; dezechilibrele macroeconomice; birocrația; și funcționarea pieței forței de muncă. În acest context, se recomandă Bulgariei:
                  
                              —
                           
                           
                              să continue consolidarea urgentă a capacității administrative, punând accentul pe funcțiile administrative cheie, inclusiv pe autoritățile de reglementare și sistemul judiciar;
                           
                        
                              —
                           
                           
                              să limiteze deficitul de cont curent în creștere și presiunile inflaționiste, în special printr-o politică fiscală strictă, îmbunătățind calitatea cheltuielilor publice și promovând moderația salarială și flexibilitatea în stabilirea salariilor, prin care evoluțiile salariale se mențin proporționale cu creșterile de productivitate;
                           
                        
                              —
                           
                           
                              să adopte noi măsuri și să le pună în aplicare rapid pentru a reduce semnificativ birocrația și a scurta termenele procedurale în vederea îmbunătățirii mediului de afaceri (în special pentru IMM-uri și facilitarea înființării de întreprinderi), ceea ce va contribui, de asemenea, la combaterea corupției;
                           
                        
                              —
                           
                           
                              să amelioreze calitatea ofertei de forță de muncă și gradul de ocupare a forței de muncă prin creșterea eficacității și eficienței politicilor active pe piața forței de muncă și să continue reformele din sistemul de învățământ pentru a ridica nivelul competențelor astfel încât acesta să răspundă mai bine nevoilor de pe piața forței de muncă și să reducă abandonul școlar.
                           
                        
            
                  5.
               
               
                  În plus, este important ca Bulgaria, pe durata Programului național de reformă, să pună accentul pe: luarea unor măsuri suplimentare pentru a asigura viabilitatea pe termen lung a finanțelor publice, în special în ceea ce privește riscurile care ar putea afecta caracterul adecvat și viabilitatea pensiilor; asigurarea tuturor condițiilor prealabile necesare pentru o concurență puternică în sectorul industriilor de rețea; elaborarea unei politici integrate de cercetare, dezvoltare și inovare menite, în principal, să reformeze sistemul public de cercetare și dezvoltare, deplasând sprijinul public acordat cercetării și dezvoltării – pe baza unui obiectiv global de intensitate a cercetării și dezvoltării pentru 2010 – spre o finanțare mai competitivă, axată pe priorități-cheie; combaterea muncii nedeclarate prin consolidarea capacității instituționale de a efectua inspecții și a garanta aplicarea legii; finalizarea strategiei de învățare de-a lungul vieții și creșterea participării la aceasta.
               
            REPUBLICA CEHĂ
      
                  1.
               
               
                  În lumina Raportului de punere în aplicare din 2007 al Republicii Cehe și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Republica Cehă a înregistrat unele progrese în ceea ce privește punerea în aplicare a Programului său național de reformă în perioada 2005-2007. Republica Cehă a înregistrat unele progrese în ceea ce privește îndeplinirea angajamentelor specifice asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate unele măsuri ca răspuns la recomandările Consiliului. Au fost adoptate unele măsuri în domeniile suplimentare identificate în concluziile Consiliului ca necesitând atenție.
               
            
                  4.
               
               
                  Printre punctele forte ale Raportului de punere în aplicare din 2007 al Republicii Cehe se numără strategia coerentă de îmbunătățire a cadrului de reglementare pentru întreprinderi, reforme menite să facă munca mai atractivă, revizuirea programei școlare pentru învățământul primar și secundar și stimularea participării la sistemul de învățământ terțiar, precum și adoptarea strategiei de învățare de-a lungul vieții.
               
            
                  5.
               
               
                  Domeniile de politică din cadrul Programului național de reformă al Republicii Cehe, în care este necesară abordarea cu maximă prioritate a aspectelor problematice, sunt: viabilitatea pe termen lung a finanțelor publice în contextul îmbătrânirii populației, îndeplinirea angajamentelor referitoare la cheltuielile publice aferente cercetării și dezvoltării și creșterea în continuare a eficienței acestora, îmbunătățirea flexisecurității pe piața forței de muncă, îmbunătățirea eficienței și a echității în domeniul educației și al formării și creșterea participării la învățarea de-a lungul vieții. În acest context, se recomandă Republicii Cehe:
                  
                              —
                           
                           
                              în vederea îmbunătățirii viabilității pe termen lung a finanțelor publice, să pună în aplicare, fără întârziere, programul de reformă anunțat privind sistemul de pensii, să pună în aplicare reformele din sistemul de sănătate și să demareze reformele importante anunțate;
                           
                        
                              —
                           
                           
                              să întărească eforturile de îmbunătățire a colaborării între întreprinderile, universitățile și instituțiile publice din sectorul cercetării și dezvoltării și să furnizeze resursele umane necesare acestui sector, crescând în același timp nivelul și eficiența investițiilor publice în domeniul cercetării și dezvoltării în vederea atingerii obiectivelor privind cheltuielile aferente sectorului cercetare și dezvoltare;
                           
                        
                              —
                           
                           
                              în cadrul unei abordări integrate bazate pe flexisecuritate, să modernizeze în continuare protecția forței de muncă, inclusiv legislația în domeniu, să îmbunătățească eficiența și echitatea în domeniul educației și al formării, în special în ceea ce privește capacitatea sa de adaptare la nevoile pieței forței de muncă, să ofere stimulente pentru a investi în formare, în special pentru muncitorii în vârstă și pentru cei slab calificați și să intensifice diversificarea ofertei din învățământul terțiar.
                           
                        
            
                  6.
               
               
                  În plus, este important ca Republica Cehă, pe durata Programului național de reformă, să se concentreze asupra următoarelor probleme: îmbunătățirea protecției drepturilor de proprietate intelectuală; accelerarea progresului în sectorul TIC, inclusiv prin punerea în aplicare și monitorizarea unui cadru legislativ complet funcțional pentru e-guvernare; facilitarea accesului la resurse financiare pentru societățile inovatoare, în special prin dezvoltarea în continuare a pieței de capital de risc; extinderea ariei acoperite de educația antreprenorială; o mai bună integrare pe piața muncii a grupurilor defavorizate; reducerea disparităților regionale; reconcilierea vieții de familie cu cea profesională; abordarea disparităților salariale între bărbați și femei; și punerea în aplicare a strategiei de îmbătrânire activă.
               
            DANEMARCA
      
                  1.
               
               
                  În lumina Raportului de punere în aplicare din 2007 al Danemarcei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Danemarca a făcut progrese remarcabile în ceea ce privește punerea în aplicare a Programului său național de reformă în perioada 2005-2007. Danemarca a înregistrat progrese importante în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri satisfăcătoare în domeniile identificate de către Consiliu ca necesitând atenție.
               
            
                  4.
               
               
                  Printre punctele forte ale Raportului de punere în aplicare din 2007 al Danemarcei se numără abordarea globală și integrată a planificării și aplicării reformelor, într-un cadru care să asigure viabilitatea fiscală pe termen lung, precum și participarea activă a părților interesate.
               
            
                  5.
               
               
                  Este important ca Danemarca, pe durata Programului național de reformă, să se concentreze asupra următoarelor probleme: continuarea punerii în aplicare a măsurilor pentru interconexiunile în aprovizionarea cu energie pentru a îmbunătăți funcționarea piețelor de energie electrică și gaze; creșterea ofertei de mână de lucru și a numărului de ore lucrate pe termen mediu, inclusiv dezvoltarea continuă a stimulentelor pentru a munci, precum și măsuri suplimentare pentru integrarea muncitorilor în vârstă, a imigranților și a descendenților acestora pe piața forței de muncă; intensificarea, într-un mod rentabil, a măsurilor de îmbunătățire a învățământului primar și secundar și creșterea numărului de absolvenți ai unui nivel educațional secundar superior sau terțiar, în cazul în care inițiativele în curs se dovedesc insuficiente pentru atingerea obiectivelor ambițioase stabilite.
               
            GERMANIA
      
                  1.
               
               
                  În lumina Raportului de punere în aplicare din 2007 al Germaniei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere și locuri de muncă, se impun următoarele concluzii:
               
            
                  2.
               
               
                  Germania a realizat progrese importante în ceea ce privește punerea în aplicare a Programului său național de reformă pentru perioada 2005-2007 și în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare prezintă faptul că au fost adoptate unele măsuri ca răspuns la recomandările Consiliului. Au fost adoptate măsuri satisfăcătoare în ceea ce privește consolidarea finanțelor publice și măsuri mai limitate în ceea ce privește concurența în sectorul serviciilor și combaterea șomajului structural. Au fost adoptate unele măsuri în domeniile suplimentare identificate în concluziile Consiliului ca necesitând atenție. Raportul de punere în aplicare abordează, de asemenea, în mod special, recomandările adresate țărilor din zona euro.
               
            
                  4.
               
               
                  Printre punctele forte ale Raportului de punere în aplicare din 2007 al Germaniei se numără: consolidarea finanțelor publice; consolidarea cercetării și inovării de înalt nivel; progresul în combaterea șomajului în rândul tinerilor; și măsurile ferme privind creșterea numărului structurilor de îngrijire a copiilor.
               
            
                  5.
               
               
                  Domeniile de politică din cadrul Programului național de reformă al Germaniei în care este necesară abordarea cu maximă prioritate a aspectelor problematice sunt: concurența în sectorul serviciilor și șomajul structural. În acest context, se recomandă Germaniei:
                  
                              —
                           
                           
                              să îmbunătățească cadrul pentru concurența pe piețele de servicii, mai ales prin continua relaxare a regulilor restrictive în sectorul meseriilor și profesiilor, prin ameliorarea procedurilor de achiziții publice și reglementarea eficientă a pieței angro a accesului de tip bitstream;
                           
                        
                              —
                           
                           
                              să combată șomajul structural prin menținerea direcției de reformă subliniate în Programul național de reformă; să pună accentul pe integrarea pe piața forței de muncă a persoanelor slab calificate printr-o abordare bazată pe flexisecuritate, care îmbină facilitarea accesului la calificări cu noi reforme în domeniul fiscal și a prestațiilor sociale și cu asigurarea de servicii de ocupare a forței de muncă mai eficiente pentru șomerii care beneficiază de ajutor pentru venitul de bază.
                           
                        
            
                  6.
               
               
                  În plus, este important ca Germania, pe durata Programului național de reformă, să se concentreze asupra următoarelor probleme: asigurarea viabilității pe termen lung a finanțelor publice prin menținerea fermă a nivelului de consolidare fiscală obținut, inclusiv în ceea ce privește revizuirea în curs a instituțiilor bugetare ale sistemului federal, și prin monitorizarea atentă a impactului reformei sistemului de sănătate în vederea controlării creșterii cheltuielilor și a creșterii eficienței în sectorul sănătății; îmbunătățirea cadrului de concurență în sectorul transportului feroviar, precum și ameliorarea acestuia în rețelele de gaz și electricitate, domenii în care concurența este în continuare insuficientă datorită nivelului înalt de concentrare; continuarea înființării de ghișee unice și reducerea termenelor necesare pentru înființarea de întreprinderi; și, în contextul măsurilor planificate de promovare a procesului de învățare de-a lungul vieții, consolidarea formării profesionale continue.
               
            ESTONIA
      
                  1.
               
               
                  În lumina Raportului de punere în aplicare din 2007 al Estoniei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Estonia a realizat progrese remarcabile în ceea ce privește punerea în aplicare a Programului său național de reformă în perioada 2005-2007. Estonia a înregistrat progrese importante în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate unele măsuri în domeniile identificate de către Consiliu ca necesitând atenție. Au fost adoptate unele măsuri în ceea ce privește politica în domeniul concurenței, politicile active pe piața forței de muncă și politica în domeniul educației. Cea mai importantă măsură a vizat politica de cercetare, dezvoltare și inovare. Estonia nu a progresat semnificativ în ceea ce privește modernizarea legislației muncii.
               
            
                  4.
               
               
                  Printre punctele forte ale Raportului de punere în aplicare al Estoniei se numără: stabilirea unei noi strategii de cercetare, dezvoltare și inovare pe termen lung ambițioase și sistematice; măsurile de facilitare a înființării și finanțării de IMM-uri inovatoare; o creștere importantă a ratei ocupării forței de muncă și măsurile de creștere a calității învățământului superior și profesional.
               
            
                  5.
               
               
                  Domeniile de politică din cadrul Programului național de reformă al Estoniei în care este necesară abordarea cu maximă prioritate a aspectelor problematice sunt: domeniul ocupării forței de muncă, în care s-au înregistrat progrese limitate în ceea ce privește modernizarea legislației muncii.
               
            
                  6.
               
               
                  Este important ca Estonia, pe durata Programului național de reformă, să se concentreze asupra următoarelor probleme: îmbunătățirea stabilității macroeconomice și controlul inflației prin reforme structurale adecvate și politici fiscale ferme; consolidarea eforturilor de a asigura transpunerea rezultatelor politicii de cercetare și dezvoltare în servicii sau produse inovatoare; încurajarea unei cooperări mai strânse între universități și întreprinderi; lansarea noului program de imunitate și clemență și aplicarea mai eficientă a politicii în domeniul concurenței; consolidarea politicilor active pe piața forței de muncă și sporirea ofertei de mână de lucru calificată prin punerea în aplicare a unei strategii globale de învățare de-a lungul vieții, care să răspundă nevoilor pieței forței de muncă; reducerea rigidităților pieței forței de muncă prin adoptarea urgentă de măsuri de modernizare a legislației muncii, precum și prin promovarea formelor flexibile de muncă.
               
            IRLANDA
      
                  1.
               
               
                  În lumina Raportului de punere în aplicare din 2007 al Irlandei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Irlanda a făcut progrese remarcabile în ceea ce privește punerea în aplicare a Programului său național de reformă în perioada 2005-2007. Irlanda a înregistrat progrese importante în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri satisfăcătoare în domeniile identificate de către Consiliu ca necesitând atenție. Deși Raportul de punere în aplicare nu abordează, în mod special, recomandările adresate țărilor din zona euro, s-au realizat progrese substanțiale în acest domeniu.
               
            
                  4.
               
               
                  Printre punctele forte ale Programului național de reformă al Irlandei și ale aplicării acestuia se numără strategia națională amplă și coerentă. Documentul subliniază, de asemenea, utilitatea procesului de la Lisabona datorită rolului său în atragerea atenției asupra recunoașterii ca priorități și punerii în aplicare a unor acțiuni specifice, subliniind rolul său cheie în abordarea provocărilor și oportunităților asociate globalizării.
               
            
                  5.
               
               
                  Este important ca Irlanda, pe durata Programului național de reformă, să se concentreze asupra următoarelor probleme pentru viitor: accelerarea procesului de formulare de măsuri concrete pentru reforma sistemului de pensii; accelerarea progreselor în creșterea participării pe piața muncii, inclusiv prin realizarea de noi progrese în privința înființării unei infrastructuri globale de îngrijire a copiilor; dezvoltarea în continuare a cadrului politic pentru piața forței de muncă și integrarea socială a migranților, precum și punerea unui accent deosebit pe sprijinul acordat muncitorilor în vârstă și celor slab calificați; și monitorizarea atentă a evoluțiilor pieței locuințelor, care pot afecta creșterea pe termen scurt și mediu.
               
            GRECIA
      
                  1.
               
               
                  În lumina Raportului de punere în aplicare din 2007 al Greciei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Grecia a făcut progrese constante în ceea ce privește punerea în aplicare a Programului său național de reformă în perioada 2005-2007. Grecia a realizat unele progrese în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate unele măsuri ca răspuns la recomandările Consiliului. Au fost adoptate unele măsuri în domeniile suplimentare identificate în concluziile Consiliului ca necesitând atenție. Raportul de punere în aplicare nu menționează, în mod special, recomandările adresate țărilor din zona euro, deși este stabilită o legătură clară cu acestea în tabelul anexat raportului.
               
            
                  4.
               
               
                  Printre punctele forte ale Raportului de punere în aplicare din 2007 al Greciei se numără: progresele importante realizate pentru consolidarea finanțelor publice, promovarea încadrării în muncă a femeilor, punerea în aplicare a legislației în domeniul pieței interne și îmbunătățirea mediului de afaceri. Există semne încurajatoare de progres în ceea ce privește stabilirea unui program de punere în aplicare a reformelor sistemului de pensii destinat să amelioreze viabilitatea fiscală pe termen lung.
               
            
                  5.
               
               
                  Domeniile de politică din cadrul Programului național de reformă al Greciei în care este necesară abordarea cu maximă prioritate a aspectelor problematice sunt următoarele: viabilitatea fiscală pe termen lung, punerea în aplicare a agendei de reformare a administrației publice, consolidarea politicilor active pe piața forței de muncă, combaterea nivelului ridicat al șomajului în rândul tinerilor, combaterea muncii nedeclarate și accelerarea reformelor în domeniul educației și învățării de-a lungul vieții. În acest context, se recomandă Greciei:
                  
                              —
                           
                           
                              să continue consolidarea fiscală și reducerea datoriilor și să demareze rapid reforma sistemului de pensii, în vederea îmbunătățirii viabilității fiscale pe termen lung;
                           
                        
                              —
                           
                           
                              să pună în aplicare reforma administrației sale publice, prin instituirea unor structuri eficiente de reglementare, control și aplicare, prin modernizarea politicii sale de resurse umane; și prin folosirea eficientă a fondurilor structurale;
                           
                        
                              —
                           
                           
                              în conformitate cu o abordare integrată bazată pe flexisecuritate, să modernizeze protecția forței de muncă, inclusiv prin intermediul legislației relevante, astfel încât să fie reglementate toate formele de acorduri contractuale, să reducă presiunea fiscală asupra veniturilor salariale, să consolideze politicile active pe piața forței de muncă și să transforme activitățile nedeclarate în muncă legală;
                           
                        
                              —
                           
                           
                              să accelereze punerea în aplicare a reformelor în domeniile educației și învățării de-a lungul vieții, în vederea îmbunătățirii calității și a capacității de reacție la nevoile pieței forței de muncă, să sporească participarea și să permită tranziția lină spre ocuparea forței de muncă, în special în cazul tinerilor.
                           
                        
            
                  6.
               
               
                  În plus, este important ca Grecia, pe durata Programului național de reformă, să se concentreze asupra următoarelor probleme: continuarea eforturilor pentru reducerea presiunilor inflaționiste și combaterea cauzelor deficitului de cont curent; accelerarea eforturilor de definire a unei strategii de cercetare și inovare și de creștere a investițiilor în sectorul cercetării și dezvoltării; ameliorarea transpunerii legislației privind piața internă; accelerarea progreselor în vederea atingerii obiectivelor politicii privind IMM-urile, stabilite la Consiliul European de primăvară din 2006; consolidarea concurenței în domeniul serviciilor profesionale; protecția mediului înconjurător prin recunoașterea ca prioritate a gestionării eficiente a deșeurilor solide și a apelor uzate și reducerea emisiilor de gaze cu efect de seră; încurajarea în continuare a participării femeilor pe piața forței de muncă; reducerea abandonului școlar și punerea în practică a unei strategii coerente privind îmbătrânirea activă.
               
            SPANIA
      
                  1.
               
               
                  În lumina Raportului de punere în aplicare din 2007 al Spaniei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Spania a realizat progrese importante în ceea ce privește punerea în aplicare a Programului său național de reformă în perioada 2005-2007. Spania a realizat progrese importante în ceea ce privește îndeplinirea angajamentelor asumate în cadrul Consiliului European de primăvară din 2006 în trei din cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri satisfăcătoare ca răspuns la recomandările Consiliului. Au fost adoptate unele măsuri în domeniile suplimentare identificate în concluziile Consiliului ca necesitând atenție. Raportul de punere în aplicare abordează, de asemenea, în mod special, recomandările adresate țărilor din zona euro.
               
            
                  4.
               
               
                  Printre punctele forte ale Raportului de punere în aplicare din 2007 al Spaniei se numără: o reducere mai rapidă decât cea prevăzută a datoriilor guvernamentale; progrese semnificative în punerea în aplicare a planului de cercetare, dezvoltare și inovare și în ceea ce privește obiectivul referitor la nivelul ocupării forței de muncă, în special în ceea ce privește încadrarea în muncă a femeilor.
               
            
                  5.
               
               
                  Domeniile de politică din cadrul Programului național de reformă al Spaniei în care este necesară abordarea cu maximă prioritate a aspectelor problematice sunt îmbunătățirea concurenței pe piețele electricității și continuarea progreselor în domeniul educației și al formării. În acest context, se recomandă Spaniei:
                  
                              —
                           
                           
                              să ia în continuare măsuri pentru creșterea concurenței în sectorul energetic, mai ales prin eliminarea în continuare a tuturor tarifelor, pentru a se asigura că prețurile nu sunt denaturate în nici un fel și prin îmbunătățirea capacității de interconectare transfrontalieră pentru a se asigura securitatea aprovizionării;
                           
                        
                              —
                           
                           
                              să asigure aplicarea eficientă a reformelor în domeniul educației, inclusiv la nivel regional, pentru a reduce abandonul școlar.
                           
                        
            
                  6.
               
               
                  În plus, este important ca Spania, pe durata Programului național de reformă, să se concentreze asupra următoarelor probleme: continuarea eforturilor pentru reducerea presiunilor inflaționiste, combaterea cauzelor deficitului de cont curent și monitorizarea evoluțiilor din sectorul locuințelor; stimularea concurenței în sectorul serviciilor profesionale și pe piețele de vânzare cu amănuntul; punerea în aplicare a programului pentru o mai bună legiferare și îmbunătățirea, în funcție de necesități, a cadrului de reglementare; dezvoltarea de noi măsuri de protecție a mediului, în special privind reducerea emisiilor de CO2; luarea tuturor măsurilor necesare pentru modernizarea în continuare a protecției locurilor de muncă, inclusiv prin intermediul legislației relevante, pentru a stimula flexisecuritatea pe piața forței de muncă, a contracara segmentarea și a promova atractivitatea muncii cu normă redusă; creșterea productivității prin sporirea nivelului de calificare și inovare; continuarea eforturilor întreprinse pentru integrarea imigranților pe piața muncii; sprijinirea suplimentară a accesului la infrastructurile de îngrijire a copiilor; și punerea în aplicare a reformelor din sistemele de pensii și sănătate în vederea îmbunătățirii viabilității fiscale pe termen lung.
               
            FRANȚA
      
                  1.
               
               
                  În lumina Raportului de punere în aplicare din 2007 al Franței și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Franța a realizat progrese constante în ceea ce privește punerea în aplicare a Programului său național de reformă în perioada 2005-2007. Ritmul reformelor s-a accelerat în a doua jumătate a anului 2007. Franța a înregistrat, de asemenea, unele progrese în ceea ce privește îndeplinirea angajamentului asumat în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate unele măsuri inițiale la recomandările adresate Franței de către Consiliu, însă celelalte cerințe de reformă rămân deosebit de importante. În alte domenii identificate în concluziile Consiliului ca necesitând atenție, s-au adoptat anumite măsuri, în special s-a întreprins o reformă importantă în vederea stimulării spiritului antreprenorial și a sprijinirii întreprinderilor nou-înființate. Cu toate acestea, raportul de punere în aplicare nu abordează, în mod special, recomandările adresate țărilor din zona euro.
               
            
                  4.
               
               
                  Printre punctele forte ale Raportului de punere în aplicare din 2007 al Franței se numără: reforme în sectorul cercetării, dezvoltării și inovației; rezultatele concrete ale măsurilor adoptate în sectorul TIC; prioritatea acordată politicii industriale (pôle de compétitivité); reforma destinată să ofere un grad mai mare de autonomie universităților și seria complexă de măsuri anunțate în vederea îmbunătățirii funcționării pieței forței de muncă, inclusiv prin schimbări legislative.
               
            
                  5.
               
               
                  Raportul de punere în aplicare prezintă o strategie modificată semnificativ, în cadrul căreia ocuparea forței de muncă urmează să devină un factor de politică economică care să permită creșterea economică consolidată. Deși a fost adoptat stadiul al doilea al reformei din Legea Galland, rămâne necesară punerea completă în aplicare și introducerea noilor măsuri, pentru a asigura o concurență eficientă pe piețele de servicii. Este important ca Franța să își consolideze eforturile bugetare în vederea punerii în aplicare a unei strategii de reformă concertate și, în același timp, a consolidării în continuare a finanțelor publice. Sunt necesare în continuare măsuri semnificative sau susținute pentru a realiza consolidarea bugetară, pentru a spori concurența în industriile de rețea și pentru a îmbunătăți funcționarea pieței muncii. În acest context, se recomandă Franței:
                  
                              —
                           
                           
                              să asigure viabilitatea finanțelor publice, luând în calcul îmbătrânirea populației, prin întărirea ritmului consolidării bugetare și a reducerii datoriei și – dacă condițiile ciclice permit acest lucru – să realizeze obiectivul pe termen mediu (MTO) până în 2010. Negocierea privind sistemele de pensii, prevăzută pentru 2008, va trebui să se bazeze pe avantajele obținute în urma punerii în aplicare a reformei din 2003;
                           
                        
                              —
                           
                           
                              să îmbunătățească concurența în sectoarele gazului și electricității și să ia în continuare măsuri de consolidare a concurenței în sectorul transportului feroviar de marfă între operatorul tradițional și concurenții acestuia;
                           
                        
                              —
                           
                           
                              în cadrul unei abordări integrate bazate pe flexisecuritate, să susțină învățarea de-a lungul vieții și să modernizeze protecția locurilor de muncă pentru a combate, în special, segmentarea pieței muncii între diferitele tipuri de contracte, și să faciliteze trecerea de la contractele cu durată determinată la contractele cu durată nedeterminată.
                           
                        
            
                  6.
               
               
                  În plus, este important ca Franța, pe durata Programului național de reformă, să se concentreze asupra următoarelor probleme: consolidarea în continuare a concurenței în sectorul meseriilor și profesiilor reglementate, intensificarea suplimentară a politicilor pentru o mai bună legiferare prin includerea studiilor de impact; creșterea în continuare a ofertei de forță de muncă și crearea condițiilor care să facă munca atrăgătoare din punct de vedere financiar.
               
            ITALIA
      
                  1.
               
               
                  În lumina Raportului de punere în aplicare din 2007 al Italiei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Italia a realizat progrese importante în ceea ce privește punerea în aplicare a programului său național de reformă în perioada 2005-2007. S-au înregistrat unele progrese în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate unele măsuri ca răspuns la recomandările Consiliului. Având în vedere amploarea provocării, sunt necesare reforme suplimentare semnificative. Au fost adoptate unele măsuri în domeniile suplimentare identificate în concluziile Consiliului ca necesitând atenție. Raportul de punere în aplicare abordează, de asemenea, în mod special, recomandările adresate țărilor din zona euro.
               
            
                  4.
               
               
                  Printre punctele forte ale Raportului de punere în aplicare din 2007 al Italiei se numără: măsurile inițiale adoptate în vederea îmbunătățirii mediului de afaceri; măsurile de intensificare a concurenței în sectorul serviciilor profesionale și financiare și al comerțului cu amănuntul; îmbunătățirile recente legate de reducerea întârzierilor în transpunerea legislației UE; și acțiunile de e-guvernare în vederea modernizării sectorului public.
               
            
                  5.
               
               
                  Domeniile de politică din cadrul Programului național de reformă al Italiei în care este necesară abordarea cu maximă prioritate a aspectelor problematice sunt: viabilitatea fiscală, domeniu în care eforturile trebuie să fie continuate, și procesul de reformă a sistemului de pensii trebuie pus în aplicare pe deplin și finalizat, acolo unde este cazul; consolidarea concurenței pe piețele de produse și servicii și continuarea punerii în aplicare depline a reformelor anunțate; reducerea în continuare a disparităților regionale în ocuparea forței de muncă; și îmbunătățirea educației și a învățării de-a lungul vieții. În acest context, se recomandă Italiei:
                  
                              —
                           
                           
                              să continue în mod riguros consolidarea fiscală, în special prin reducerea creșterii cheltuielilor primare curente și să pună pe deplin în aplicare procesul de reformă a sistemului de pensii, pe care să îl finalizeze, acolo unde este cazul, în vederea îmbunătățirii viabilității pe termen lung a finanțelor publice;
                           
                        
                              —
                           
                           
                              să continue progresele realizate în consolidarea concurenței pe piețele de produse și servicii și să vegheze cu fermitate la punerea în aplicare a reformelor anunțate;
                           
                        
                              —
                           
                           
                              să îmbunătățească calitatea și importanța educației pe piața forței de muncă, să promoveze învățarea de-a lungul vieții, să combată în continuare munca nedeclarată și să asigure funcționarea eficientă a serviciilor de ocupare a forței de muncă în cadrul unei abordări bazate pe flexisecuritate, în vederea reducerii disparităților regionale.
                           
                        
            
                  6.
               
               
                  În plus, este important ca Italia, pe durata Programului național de reformă, să se concentreze asupra următoarelor probleme: sporirea investițiilor și eficienței în domeniul cercetării și dezvoltării, domeniu în care, în ciuda unor dezvoltări de politică binevenite, sunt necesare eforturi suplimentare pentru a atinge obiectivul fixat pentru 2010 și a crește eficiența cheltuielilor publice; sporirea eforturilor de a îndeplini obiectivele de reducere a emisiilor de gaze cu efect de seră; ameliorarea calității legislației prin consolidarea și punerea în aplicare deplină a sistemului de studiu de impact, în special în ceea ce privește IMM-urile; punerea în aplicare a unor planuri de ameliorare a infrastructurii, în special pentru a contribui în regiunile sudice; continuarea extinderii disponibilității serviciilor de îngrijire a copiilor și a vârstnicilor în vederea reconcilierii vieții de familie cu cea profesională și a încurajării participării femeilor pe piața muncii; și punerea în practică a unei strategii coerente privind îmbătrânirea activă cu scopul de a crește gradul de ocupare a forței de muncă în rândul muncitorilor vârstnici, precum și de a îmbunătăți adecvarea veniturilor pensionarilor.
               
            CIPRU
      
                  1.
               
               
                  În lumina Raportului de punere în aplicare 2007 al Ciprului și a evaluării de către Comisie a progreselor înregistrate în punerea în aplicare a principalelor reforme structurale și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Cipru a realizat progrese importante în ceea ce privește punerea în aplicare a Programului său național de reformă în perioada 2005-2007. Cipru a înregistrat progrese importante în ceea ce privește îndeplinirea angajamentelor specifice asumate în cadrul Consiliului European de primăvară din 2006 în domeniile de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri satisfăcătoare ca răspuns la recomandările Consiliului. În vederea îmbunătățirii viabilității pe termen lung a finanțelor publice, au fost adoptate măsuri inițiale satisfăcătoare în ceea ce privește reforma sistemului de sănătate, însă în ceea ce privește reforma sistemului de pensii, măsurile adoptate au fost limitate. Mai mult, s-au adoptat unele măsuri în ceea ce privește susținerea învățării de-a lungul vieții, dar în ceea ce privește reforma sistemului de învățământ și formare profesională, măsurile adoptate au fost limitate. Au fost adoptate unele măsurile în domeniile suplimentare identificate în concluziile Consiliului ca necesitând atenție.
               
            
                  4.
               
               
                  Printre punctele forte ale Raportului de punere în aplicare se numără progresele înregistrate în domeniul consolidării fiscale, atât în ceea ce privește reducerea deficitului, cât și a datoriei; o nouă politică pentru a dezvolta un sistem complet de cercetare și inovare; și menținerea unei bune performanțe generale privind ocuparea forței de muncă, printr-o gamă largă de măsuri active privind piața muncii.
               
            
                  5.
               
               
                  Domeniile de politică din cadrul Programului național de reformă al Ciprului în care este necesară abordarea cu maximă prioritate a punctelor slabe sunt: cheltuielile legate de îmbătrânirea populației; punerea în aplicare a Strategiei naționale de învățare de-a lungul vieții 2007-2013, recent adoptate, precum și creșterea oportunităților de formare și de intrare pe piața muncii a tinerilor. În acest context, se recomandă Ciprului:
                  
                              —
                           
                           
                              să ia măsuri de punere în aplicare a reformelor sistemului de pensii și a celui de sănătate și să stabilească un calendar pentru aplicarea lor, în vederea îmbunătățirii viabilității fiscale pe termen lung;
                           
                        
                              —
                           
                           
                              să încurajeze învățarea de-a lungul vieții și să dezvolte în continuare oportunitățile de angajare și formare pentru tineri prin punerea în aplicare a recent aprobatei Strategii naționale de învățare de-a lungul vieții și prin punerea în aplicare a reformelor sistemului de învățământ profesional, de educație, formare și ucenicie, inclusiv Noul sistem modern de ucenicie.
                           
                        
            
                  6.
               
               
                  În plus, este important ca Cipru, pe durata Programului național de reformă, să continue aplicarea măsurilor care vizează: consolidarea concurenței în domeniul serviciilor profesionale; stimularea în continuare a cercetării și dezvoltării în sectorul privat; și combaterea disparităților salariale foarte mari între femei și bărbați.
               
            LETONIA
      
                  1.
               
               
                  În lumina Raportului de punere în aplicare din 2007 al Letoniei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Letonia a realizat unele progrese în ceea ce privește punerea în aplicare a Programului său național de reformă pentru perioada 2005-2007 și în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că s-au înregistrat unele progrese în ceea ce privește măsurile adoptate ca răspuns la recomandările Consiliului. Au fost adoptate măsuri inegale în domeniile suplimentare identificate în cadrul Consiliului European de primăvară din 2007 ca necesitând atenție.
               
            
                  4.
               
               
                  Printre punctele forte ale Raportului de punere în aplicare se numără: primele măsuri pozitive în domeniul cunoașterii și inovării, progresele realizate în ceea ce privește anumite aspecte legate de IMM-uri și spiritul antreprenorial; rolul consolidat al autorității de concurență în ceea ce privește supravegherea pieței; și măsurile suplimentare de promovare a eficienței energetice și de folosire a surselor regenerabile de energie. De asemenea, Letonia a aplicat o serie de măsuri care au sprijinit cu succes funcționarea pieței forței de muncă.
               
            
                  5.
               
               
                  Domeniile de politică din cadrul Programului național de reformă al Letoniei în care este necesară abordarea cu maximă prioritate a punctelor slabe sunt: adoptarea de măsuri mai concrete pentru asigurarea stabilității macroeconomice în contextul riscurilor de supraîncălzire; dezvoltarea în continuare a strategiei de cercetare și dezvoltare, în scopul îmbunătățirii stabilirii de priorități și creșterii implicării sectorului privat; și luarea de măsuri mai ferme de creștere a ofertei de mână de lucru și de consolidare a calificărilor forței de muncă. În acest context, se recomandă Letoniei:
                  
                              —
                           
                           
                              să urmărească o politică fiscală mai restrictivă, cu o stabilire mai atentă a priorităților în ceea ce privește cheltuielile și evoluția salariilor proporțional cu productivitatea, pentru a contribui la prevenirea riscurilor de supraîncălzire și la reducerea riscului de instabilitate macroeconomică;
                           
                        
                              —
                           
                           
                              să realizeze progrese mai rapide în aplicarea reformelor din domeniul politicilor de cercetare și inovare, în vederea îndeplinirii obiectivelor ambițioase stabilite. Acestea se referă în special la politicile menite să stimuleze parteneriate între institutele de cercetare și instituțiile de educație, pe de o parte, și întreprinderi, pe de altă parte;
                           
                        
                              —
                           
                           
                              în cadrul unei abordări integrate bazate pe flexisecuritate, să intensifice eforturile de creștere a ofertei de forță de muncă și a productivității prin îmbunătățirea mobilității regionale și, consolidând capacitatea de adaptare a sistemelor de educație și formare la nevoile pieței forței de muncă, prin punerea în aplicare a unui sistem de învățare de-a lungul vieții.
                           
                        
            
                  6.
               
               
                  În plus, este important ca Letonia, pe durata Programului național de reformă, să pună accent pe: îmbunătățirea suplimentară a mediului de reglementare, în special printr-o politică axată în mod explicit pentru o mai bună legiferare; prin aplicarea de politici active pe piața forței de muncă și prin îmbunătățirea accesului la serviciile de îngrijire a copiilor.
               
            LITUANIA
      
                  1.
               
               
                  În lumina Raportului de punere în aplicare din 2007 al Lituaniei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Lituania a realizat progrese importante în ceea ce privește punerea în aplicare a Programului național de reformă în perioada 2005-2007. Lituania a înregistrat, de asemenea, unele progrese în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri limitate ca răspuns la recomandările Consiliului. Au fost adoptate unele măsuri în ceea ce privește domeniile suplimentare identificate de către Consiliu ca necesitând atenție.
               
            
                  4.
               
               
                  Printre punctele forte ale Raportului de punere în aplicare din 2007 al Lituaniei se numără: aprobarea domeniilor în care cercetarea și dezvoltarea trebuie să progreseze cu prioritate și adoptarea legii privind formarea profesională.
               
            
                  5.
               
               
                  Domeniile de politică din cadrul Programului național de reformă al Lituaniei în care este necesară abordarea cu maximă prioritate a aspectelor problematice sunt măsurile de punere în aplicare care vizează: dezvoltarea și îmbunătățirea eficienței investițiilor în domeniul cercetării și dezvoltării și a sprijinului acordat inovării; creșterea mobilității interne a forței de muncă, promovarea participării adulților la învățarea de-a lungul vieții, în special în rândul muncitorilor vârstnici și reforma sistemelor de educație și formare pentru a asigura calitatea și importanța acestora pe piața forței de muncă. În acest context, se recomandă Lituaniei:
                  
                              —
                           
                           
                              să accelereze punerea în aplicare a reformelor structurale ale sistemelor sale de cercetare, dezvoltare și inovare, în vederea creșterii eficienței cheltuielilor publice și a creării condițiilor favorabile pentru investiții sporite din sectorul privat în acest domeniu, inclusiv în ceea ce privește inovarea în sectoarele tradiționale și cu grad scăzut de tehnologizare;
                           
                        
                              —
                           
                           
                              să intensifice eforturile de creștere a ofertei de forță de muncă calificată prin: îmbunătățirea mobilității regionale, reforma sistemelor de educație și formare în vederea asigurării calității și adaptării acestora la nevoile pieței forței de muncă, precum și punerea în aplicare a strategiei revizuite de învățare de-a lungul vieții, acordând o atenție specială participării lucrătorilor vârstnici.
                           
                        
            
                  6.
               
               
                  În plus, este important ca Lituania, pe durata Programului național de reformă, să se concentreze asupra următoarelor probleme: îmbunătățirea stabilității macroeconomice și controlarea inflației; creșterea nivelului investițiilor străine directe; îmbunătățirea eficienței cadrului de reglementare, acordând o atenție deosebită simplificării legislative; îmbunătățirea capacității de ocupare a forței de muncă tinere; extinderea educației antreprenoriale; creșterea disponibilității serviciilor de îngrijire a copiilor; și asigurarea unei mai bune protecții a sănătății și a securității lucrătorilor la locul de muncă.
               
            LUXEMBURG
      
                  1.
               
               
                  În lumina Raportului de punere în aplicare din 2007 al Luxemburgului și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Luxemburgul a realizat progrese remarcabile în ceea ce privește punerea în aplicare a programului său național de reformă în perioada 2005-2007. Luxemburgul a înregistrat unele progrese în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri inegale în domeniile identificate de către Consiliu ca necesitând atenție. Raportul de punere în aplicare abordează, de asemenea, în mod special, recomandările adresate țărilor din zona euro.
               
            
                  4.
               
               
                  Printre punctele forte ale Raportului de punere în aplicare din 2007 al Luxemburgului se numără: investițiile în vederea integrării economiei în contextul internațional, eforturile de dezvoltare a unei politici de simplificare extinse, axate pe nevoile mediului de afaceri, dezvoltarea infrastructurilor de îngrijire a copiilor, reforma în domeniul formării profesionale și introducerea unor noi forme de ocupare a forței de muncă.
               
            
                  5.
               
               
                  Este important ca Luxemburgul, pe durata Programului național de reformă, să se concentreze asupra următoarelor probleme: accelerarea punerii în aplicare a măsurilor de creștere a gradului de ocupare a forței de muncă în rândul lucrătorilor în vârstă, în special prin reforme menite să descurajeze pensionarea anticipată; întreprinderea de eforturi suplimentare în vederea reducerii numărului elevilor care abandonează timpuriu școala și în vederea înlăturării barierelor artificiale dintre diferitele tipuri de educație; monitorizarea atentă a impactului măsurilor recent adoptate de reducere a șomajului în rândul tinerilor; și, în scopul creșterii atractivității mediului economic, sprijinirea mai puternică a piețelor competitive, îmbunătățirea transpunerii legislației UE și acordarea de asistență IMM-urilor. De asemenea, este important ca Luxemburgul să ia măsuri pentru reformarea sistemului de pensii, în scopul asigurării viabilității pe termen lung a acestuia.
               
            UNGARIA
      
                  1.
               
               
                  În lumina Raportului de punere în aplicare din 2007 al Ungariei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Ungaria a realizat progrese limitate în ceea ce privește punerea în aplicare a Programului național de reformă în perioada 2005-2007. Ungaria a înregistrat unele progrese în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri inegale ca răspuns la recomandările adoptate în cadrul Consiliului. Au fost adoptate unele măsuri în domeniile suplimentare identificate în concluziile Consiliului ca necesitând mai multă atenție.
               
            
                  4.
               
               
                  Printre punctele forte ale Raportului de punere în aplicare din 2007 se numără: îmbunătățiri semnificative în domeniul consolidării fiscale, adoptarea și punerea în aplicare a diverselor măsuri de reformă structurală, scurtarea timpului necesar pentru înființarea de întreprinderi și eforturile de reducere a costurilor administrative, introducerea de noi stimulente pentru muncă și pentru rămânerea pe piața forței de muncă, precum și transformarea muncii nedeclarate în muncă legală.
               
            
                  5.
               
               
                  Domeniile de politică din cadrul Programului național de reformă al Ungariei în care este necesară abordarea cu maximă prioritate a aspectelor problematice sunt: continuarea consolidării fiscale și corectarea deficitului excesiv conform planului, îmbunătățirea în continuare a viabilității pe termen lung a finanțelor publice, ameliorarea situației cu care se confruntă grupurile defavorizate pe piața forței de muncă, reducerea disparităților regionale persistente în ceea ce privește ocuparea forței de muncă și reforma sistemelor de învățământ și formare. În acest context, se recomandă Ungariei:
                  
                              —
                           
                           
                              să continue aplicarea măsurilor necesare pentru a asigura o reducere durabilă a deficitului public și a ratei datoriei publice, bazându-se într-o mai mare măsură pe componenta cheltuieli, inclusiv prin stabilirea unor norme fiscale mai detaliate și mai cuprinzătoare;
                           
                        
                              —
                           
                           
                              să continue reforma administrației publice și a sistemelor de sănătate, de pensii și de învățământ, în scopul asigurării viabilității fiscale pe termen lung și al îmbunătățirii eficienței economice. Acest lucru ar trebui să includă măsuri care să descurajeze și mai mult pensionarea anticipată, să reducă numărul noilor beneficiari ai pensiilor de invaliditate și să continue restructurarea sistemului de sănătate;
                           
                        
                              —
                           
                           
                              să consolideze politicile active pe piața forței de muncă în vederea ameliorării situației cu care se confruntă grupurile defavorizate pe piața forței de muncă; și să reducă disparitățile persistente la nivel regional în ceea ce privește ocuparea forței de muncă;
                           
                        
                              —
                           
                           
                              să asigure accesul tuturor persoanelor la un învățământ și o formare de înaltă calitate, să îmbunătățească nivelurile de calificare și să sprijine capacitatea de adaptare a sistemelor de învățământ și formare la nevoile pieței forței de muncă.
                           
                        
            
                  6.
               
               
                  În plus, este important ca, pe durata Programului național de reformă, Ungaria să se concentreze asupra următoarelor probleme viitoare: continuarea reformei sistemului public de cercetare, sporirea eficacității cheltuielilor publice destinate cercetării și dezvoltării și îmbunătățirea legăturilor dintre sectorul public și cel privat de cercetare și dezvoltare; reducerea și redirecționarea ajutoarelor de stat; îmbunătățirea cadrului de reglementare prin reducerea în continuare a poverii administrative și prin simplificarea legislației; introducerea de noi stimulente pentru muncă și pentru rămânerea pe piața forței de muncă; asigurarea unei mai bune reconcilieri între viața profesională și cea privată; finalizarea instituirii unui sistem integrat de servicii sociale și de ocupare a forței de muncă; transformarea muncii fără forme legale în muncă legală; și punerea în aplicare a strategiei ungare privind învățarea de-a lungul vieții.
               
            MALTA
      
                  1.
               
               
                  În lumina Raportului de punere în aplicare din 2007 al Maltei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Malta a realizat progrese importante în ceea ce privește punerea în aplicare a Programului său național de reformă în perioada 2005-2007. Malta a realizat progrese importante în ceea ce privește îndeplinirea angajamentelor convenite în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri limitate ca răspuns la recomandările Consiliului. Au fost adoptate, de asemenea, măsuri limitate în domeniile suplimentare identificate în concluziile Consiliului ca necesitând atenție.
               
            
                  4.
               
               
                  Printre punctele forte ale Programului național de reformă al Maltei și ale punerii în aplicare a acestuia se numără buna guvernanță și progresele realizate în materie de consolidare fiscală, precum și de îmbunătățire a mediului de afaceri, de liberalizare a anumitor piețe (de exemplu, porturile), de reformare a educației și de sporire a utilizării TIC.
               
            
                  5.
               
               
                  Domeniile de politică din cadrul Programului național de reformă în care este necesară abordarea cu maximă prioritate a punctelor slabe sunt politica în domeniul concurenței și problemele legate de piața forței de muncă. În acest context, se recomandă Maltei:
                  
                              —
                           
                           
                              să consolideze concurența, în special prin reducerea ajutoarelor de stat și prin redirecționarea acestora către obiective orizontale, precum și prin consolidarea autorității de concurență și prin întreprinderea de noi măsuri menite să deschidă piața serviciilor profesionale;
                           
                        
                              —
                           
                           
                              să își intensifice eforturile pentru a atrage mai multe persoane pe piața forței de muncă, în special din rândul femeilor și al lucrătorilor în vârstă; să continue eforturile de combatere a muncii nedeclarate și să întreprindă acțiuni suplimentare cu privire la sistemul de prestații sociale pentru a spori atractivitatea muncii legale.
                           
                        
            
                  6.
               
               
                  În plus, este important ca, pe durata Programului național de reformă, Malta să pună accentul pe: continuarea aplicării și consolidării măsurilor referitoare la reforma sistemului de sănătate; îmbunătățirea suplimentară a mediului de reglementare prin simplificarea în continuare a legislației, prin introducerea de evaluări ale impactului sistematice și de ghișee unice eficiente pentru înființarea de noi întreprinderi; diversificarea surselor sale de energie, inclusiv sporirea eficienței energetice și a surselor de energie regenerabilă, precum și conectarea Maltei la rețelele energetice europene; continuarea eforturilor de creștere a nivelului învățământului și de limitare a fenomenului abandonului școlar.
               
            ȚĂRILE DE JOS
      
                  1.
               
               
                  În lumina Raportului de punere în aplicare din 2007 al Țărilor de Jos și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Țările de Jos au realizate progrese semnificative în ceea ce privește punerea în aplicare a Programului național de reformă în perioada 2005-2007. Țările de Jos au realizat progrese semnificative în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate unele măsuri ca răspuns la recomandările adoptate de Consiliu și în domeniile suplimentare identificate de Consiliu ca necesitând atenție, chiar dacă provocările privind cercetarea și dezvoltarea rămân semnificative. Raportul de punere în aplicare abordează, de asemenea, în mod special, recomandările adresate țărilor din zona euro.
               
            
                  4.
               
               
                  Printre punctele forte ale Programului național de reformă și ale aplicării sale, se află: eforturile de reducere a poverii administrative și de îmbunătățire a mediului de afaceri; planurile ambițioase în domeniul energiei și al schimbărilor climatice; stimulentele în vederea îmbunătățirii serviciilor de îngrijire a copiilor.
               
            
                  5.
               
               
                  Domeniul de politică din cadrul Programului național de reformă al Țărilor de Jos în care este necesară abordarea cu maximă prioritate a aspectelor problematice este acela al îmbunătățirii ofertei de forță de muncă. În acest context, se recomandă Țărilor de Jos:
                  
                              —
                           
                           
                              să întreprindă măsuri suplimentare pentru a îmbunătăți oferta de forță de muncă pentru femei, lucrătorii în vârstă și grupurile defavorizate în vederea creșterii numărului total de ore de muncă la nivelul întregii economii.
                           
                        
            
                  6.
               
               
                  În plus, este important ca, pe durata Programului național de reformă, Țările de Jos să se concentreze asupra următoarelor probleme: intensificarea eforturilor în vederea creșterii cheltuielilor sectorului privat destinate cercetării și dezvoltării prin asigurarea unei coerențe sporite prin noile structuri de guvernanță a politicilor și prin elaborarea unei strategii coerente în materie de cercetare, dezvoltare și inovare, care să abordeze interacțiunea dintre sectorul privat al cercetării și dezvoltării și cel public, precum și investițiile străine în cercetare și dezvoltare.
               
            AUSTRIA
      
                  1.
               
               
                  În lumina Raportului de punere în aplicare din 2007 al Austriei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Austria a realizat progrese semnificative în ceea ce privește punerea în aplicare a Programului său național de reformă în perioada 2005-2007. Austria a realizat progrese semnificative în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri limitate ca răspuns la recomandările Consiliului în materie de ocupare a forței de muncă. Au fost adoptate unele măsuri în domeniile suplimentare identificate în concluziile Consiliului ca necesitând atenție. Raportul de punere în aplicare abordează, de asemenea, în mod special, recomandările adresate țărilor din zona euro.
               
            
                  4.
               
               
                  Printre punctele forte ale Raportului de punere în aplicare din 2007 al Austriei se numără: bune practici de stimulare a inovării, precum bonul pentru inovare; majorarea bugetelor alocate pentru cercetare și dezvoltare în conformitate cu obiectivul de 3 %; crearea unui fond pentru climă și energie; aplicarea cu succes și continuarea dezvoltării modelului de flexisecuritate.
               
            
                  5.
               
               
                  Domeniile de politică din cadrul Programului național de reformă al Austriei în care este necesară abordarea cu maximă prioritate a aspectelor problematice sunt: creșterea ofertei de forță de muncă pentru lucrătorii în vârstă și îmbunătățirea calificărilor și a capacității de angajare a tinerilor care aparțin unor grupuri defavorizate. În acest context, se recomandă Austriei:
                  
                              —
                           
                           
                              să îmbunătățească în mai mare măsură stimulentele acordate lucrătorilor în vârstă pentru a rămâne pe piața forței de muncă prin punerea în aplicare a unei strategii globale care să includă îmbunătățirea formării la locul de muncă, adaptarea condițiilor de muncă și înăsprirea condițiilor de pensionare anticipată, și îmbunătățirea rezultatelor în materie de educație obținute de tinerii vulnerabili.
                           
                        
            
                  6.
               
               
                  În plus, este important ca, pe durata Programului național de reformă, Austria să se concentreze asupra următoarelor probleme: consolidarea ajustării fiscale pentru a atinge un buget echilibrat înainte de 2010; sporirea concurenței în domeniul serviciilor, în special în ceea ce privește serviciile profesionale; consolidarea educației antreprenoriale; identificarea unor politici și măsuri suplimentare de reducere a emisiilor; combaterea segregării pieței forței de muncă în funcție de gen, inclusiv prin mărirea în continuare a disponibilității serviciilor de îngrijire a copiilor.
               
            POLONIA
      
                  1.
               
               
                  În lumina Raportului de punere în aplicare din 2007 al Poloniei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Polonia a realizat progrese limitate în ceea ce privește punerea în aplicare a Programului său național de reformă pentru perioada 2005-2007 și în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri inegale ca răspuns la recomandările Consiliului. Au fost adoptate unele măsurile în domeniile suplimentare identificate în concluziile Consiliului ca necesitând atenție.
               
            
                  4.
               
               
                  Printre punctele forte ale Raportului de punere în aplicare din 2007 al Poloniei se numără: atenția acordată dezvoltării spiritului antreprenorial; măsurile inițiale de reducere a presiunii fiscale asupra veniturilor salariale; prioritatea și finanțarea acordate măsurilor active pe piața forței de muncă și legătura strânsă dintre prioritățile Programului național de reformă și finanțarea UE.
               
            
                  5.
               
               
                  Domeniile de politică din cadrul Programului național de reformă al Poloniei în care este necesară abordarea cu maximă prioritate a aspectelor problematice sunt: un angajament mai puternic pentru asigurarea viabilității pe termen lung a finanțelor publice; acțiuni viguroase destinate să îmbunătățească reglementarea și să promoveze deschiderea piețelor în industriile de rețea; punerea în aplicare rapidă a reformelor în domeniul cercetării și dezvoltării; măsuri suplimentare pentru a mări rata scăzută de ocupare a forței de muncă în rândul lucrătorilor în vârstă; focalizarea în mai mare măsură a politicilor active pe piața forței de muncă asupra grupurilor celor mai vulnerabile elaborarea unei strategii de învățare de-a lungul vieții. În acest context, se recomandă Poloniei:
                  
                              —
                           
                           
                              să sprijine consolidarea fiscală și să completeze „ancora” nominală a deficitului bugetului de stat (plafonul de deficit) cu mecanisme suplimentare care să permită un control mai eficient al cheltuielilor;
                           
                        
                              —
                           
                           
                              să îmbunătățească cadrul pentru concurența în industriile de rețea, inclusiv printr-o analiză privind rolul autorităților de reglementare;
                           
                        
                              —
                           
                           
                              să continue reforma sectorului public de cercetare în vederea promovării cercetării, dezvoltării și inovării și să pună în aplicare cadrul care reglementează activitățile de cercetare și dezvoltare în sectorul privat;
                           
                        
                              —
                           
                           
                              în vederea dezvoltării unei abordări integrate bazate de flexisecuritate, să sporească nivelul și eficiența politicilor active pe piața forței de muncă, în special pentru persoanele în vârstă și pentru grupurile vulnerabile la sărăcie, să revizuiască sistemul de prestații sociale pentru a îmbunătăți stimulentele pentru muncă, să elaboreze o strategie de învățare de-a lungul vieții și să modernizeze sistemele de învățământ și formare pentru a răspunde nevoilor pieței forței de muncă.
                           
                        
            
                  6.
               
               
                  În plus, este important ca, pe baza progreselor înregistrate, pe durata Programului național de reformă, Polonia să se concentreze asupra următoarelor probleme: modernizarea infrastructurii de transport; accelerarea procesului de înregistrare a întreprinderilor; asigurarea punerii în aplicare în timp util a programelor privind guvernarea electronică; îmbunătățirea suplimentară a transpunerii legislației privind piața internă; extinderea disponibilității serviciilor de îngrijire a copiilor în vederea reconcilierii vieții de familie cu cea profesională.
               
            PORTUGALIA
      
                  1.
               
               
                  În lumina Raportului de punere în aplicare din 2007 al Portugaliei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Portugalia a realizat progrese importante în ceea ce privește punerea în aplicare a Programului său național de reformă în perioada 2005-2007. Portugalia a realizat progrese importante în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri satisfăcătoare ca răspuns la recomandările Consiliului. Au fost adoptate unele măsuri în domeniile suplimentare identificate de către Consiliu ca necesitând atenție. Raportul de punere în aplicare abordează, de asemenea, în mod special, recomandările adresate țărilor din zona euro.
               
            
                  4.
               
               
                  Printre punctele forte ale Raportului de punere în aplicare din 2007 al Portugaliei se numără: progresele realizate în ceea ce privește corectarea dezechilibrelor fiscale și promovarea reformelor durabile ale administrației publice, precum și în ceea ce privește reforma sistemului de pensii și de asistență medicală, valorificarea potențialului întreprinderilor și punerea în aplicare a planului tehnologic.
               
            
                  5.
               
               
                  Domeniile de politică din cadrul Programului național de reformă al Portugaliei în care este necesară abordarea cu maximă prioritate a aspectelor problematice sunt: consolidarea finanțelor publice, îmbunătățind totodată calitatea și viabilitatea acestora și mobilizând cheltuielile publice în vederea susținerii potențialului de creștere economică al Portugaliei; îmbunătățirea eficienței sistemului de învățământ, în special prin creșterea nivelului de educație și prin limitarea fenomenului abandonului școlar; modernizarea protecției locurilor de muncă pentru a reduce segmentarea pieței forței de muncă. În acest context, se recomandă Portugaliei:
                  
                              —
                           
                           
                              să redirecționeze cheltuielile publice către o utilizare care favorizează mai mult o potențială creștere economică, în contextul acțiunilor în curs de remediere a dezechilibrelor fiscale și al reformei administrației publice, menținând în același timp un control ferm asupra cheltuielilor publice în ansamblu;
                           
                        
                              —
                           
                           
                              să continue eforturile în vederea îmbunătățirii semnificative a sistemului educațional, în special prin creșterea nivelului de educație a tinerilor, prin reducerea abandonului școlar și prin dezvoltarea unui sistem de formare profesională adaptat nevoilor pieței forței de muncă și bazat pe cadrul național de calificări;
                           
                        
                              —
                           
                           
                              să continue eforturile în vederea modernizării protecției locurilor de muncă, inclusiv printr-o legislație care să reducă nivelul înalt de segregare a pieței forței de muncă, în cadrul abordării bazate pe flexisecuritate.
                           
                        
            
                  6.
               
               
                  În plus, este important ca, pe durata Programului național de reformă, Portugalia să se concentreze asupra următoarelor probleme viitoare: reducerea deficitului de cont curent în mod durabil; îmbunătățirea în continuare a viabilității pe termen lung a finanțelor publice; continuarea punerii în aplicare a planului tehnologic, consolidarea legăturilor dintre cercetare, învățământul superior și sectoarele industriale, precum și implicarea suplimentară a sectorului privat; continuarea procesului de liberalizare a sectorului energetic și asigurarea concurenței eficiente pe piețele de servicii financiare; continuarea punerii în aplicare a programului pentru o mai bună legiferare și, în special, consolidarea sistemului de evaluare a impactului; reducerea decalajelor în transpunerea legislației UE în dreptul intern; continuarea punerii în aplicare depline a măsurilor necesare pentru reducerea emisiilor de gaze cu efect de seră; și abordarea în continuare a factorilor ce subminează coeziunea socială.
               
            ROMÂNIA
      
                  1.
               
               
                  În lumina Raportului de punere în aplicare din 2007 al României și a evaluării de către Comisie a Programului național de reformă, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  În general, Programul național de reformă se concentrează asupra problemelor reale. Cu toate acestea, obiectivele programului în anumite domenii critice, precum consolidarea capacității administrative și îmbunătățirea mediului de afaceri, nu sunt suficient de ambițioase. În alte domenii, lipsesc uneori informații referitoare la conținutul și termenele măsurilor, precum și la sprijinul bugetar acordat acestora, ceea ce face ca măsurile să fie greu de evaluat din perspectiva soluțiilor pe care le aduc pentru problemele și provocările identificate.
               
            
                  3.
               
               
                  Printre punctele forte ale programului se numără inițiativele care au drept obiectiv punerea în aplicare a unui cadru privind cheltuielile pe termen mediu, reducerea costurilor nesalariale asociate muncii și reforma structurilor de cercetare.
               
            
                  4.
               
               
                  Domeniile de politică din cadrul Programului național de reformă al României, în care este necesară abordarea cu maximă prioritate a aspectelor problematice, sunt: consolidarea capacității administrative, prevenirea riscurilor de supraîncălzire a economiei și îmbunătățirea planificării bugetare și a calității cheltuielilor; reducerea birocrației, activarea ofertei de forță de muncă și creșterea nivelului de calificare. În acest context, se recomandă României:
                  
                              —
                           
                           
                              să consolideze de urgență capacitatea administrativă atât la nivelul central, cât și la nivelurile locale ale administrației prin crearea unei capacități eficiente de reglementare, de control și de aplicare a legii;
                           
                        
                              —
                           
                           
                              să evite politica fiscală prociclică pentru a limita deficitul de cont curent aflat în creștere și presiunile inflaționiste, pentru a menține evoluția salariilor în același ritm cu creșterea productivității și pentru a îmbunătăți planificarea și execuția bugetară, precum și calitatea finanțelor publice prin revizuirea structurii cheltuielilor publice și prin reducerea și redirecționarea ajutoarelor de stat către obiective orizontale;
                           
                        
                              —
                           
                           
                              să întreprindă rapid măsuri care să reducă în mod semnificativ procedurile administrative și să pună capăt întârzierilor înregistrate în obținerea de autorizații, în cadrul unei politici coerente pentru o mai bună legiferare în vederea îmbunătățirii mediului de afaceri, măsuri care vor contribui, de asemenea, la lupta împotriva corupției;
                           
                        
                              —
                           
                           
                              să pună în aplicare o abordare integrată în vederea creșterii gradului de ocupare a forței de muncă, a ratei de activitate și a nivelurilor de productivitate, în special prin accelerarea reformelor în sistemul de învățământ, pentru a răspunde mai eficient nevoilor pieței forței de muncă, prin reducerea abandonului școlar, prin sporirea în mod semnificativ a participării adulților la programe de învățământ și formare; și prin transformarea agriculturii de subzistență/semisubzistență într-o activitate durabilă de ocupare a forței de muncă.
                           
                        
            
                  5.
               
               
                  În plus, este important ca, pe durata Programului național de reformă, România să pună accentul pe: adoptarea unor măsuri suplimentare pentru a asigura viabilitatea pe termen lung a finanțelor publice, în special în ceea ce privește riscurile care ar putea afecta caracterul adecvat și viabilitatea pensiilor; consolidarea măsurilor de combatere a fragmentării structurilor de cercetare, asigurând în același timp faptul ca majorările planificate ale finanțărilor publice în domeniul cercetării să ducă la obținerea unor rezultate efective, prin punerea în aplicare cu fermitate a strategiei naționale pentru cercetare, dezvoltare și inovare și prin monitorizarea permanentă a rezultatelor acesteia; urmărirea unei abordări integrate în ceea ce privește dezvoltarea infrastructurii și desfășurarea TIC; intensificarea eforturilor de abordare a problemei muncii nedeclarate; îmbunătățirea eficacității și acoperirii geografice ale serviciilor publice de ocupare a forței de muncă, în special pentru a oferi asistență grupurilor vulnerabile.
               
            SLOVENIA
      
                  1.
               
               
                  În lumina Raportului de punere în aplicare din 2007 al Sloveniei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Slovenia a realizat progrese importante în ceea ce privește punerea în aplicare a programului său național de reformă în perioada 2005-2007. De asemenea, Slovenia a realizat unele progrese în ceea ce privește îndeplinirea angajamentelor asumate în cadrul Consiliului European de primăvară din 2006.
               
            
                  3.
               
               
                  Raportul de punere în aplicare indică faptul că au fost adoptate unele măsuri ca răspuns la recomandările Consiliului. Au fost adoptate unele măsuri în domeniile suplimentare identificate în concluziile Consiliului ca necesitând atenție. Raportul de punere în aplicare nu menționează în mod special recomandările adresate țărilor din zona euro, deși o conexiune clară este stabilită în tabelul anexat raportului.
               
            
                  4.
               
               
                  Printre punctele forte ale Raportului de punere în aplicare din 2007 se numără: progresul în ceea ce privește consolidarea finanțelor publice; implicarea partenerilor sociali în elaborarea tuturor reformelor importante de pe piața forței de muncă; eforturile în vederea consolidării legăturii dintre sistemul de învățământ și de burse și economie; reducerea timpului de înființare a firmelor și reducerea poverii administrative. Intrarea Sloveniei în zona euro este o realizare majoră la nivel macro.
               
            
                  5.
               
               
                  Domeniile de politici din cadrul Programului național de reformă, în care este necesară abordarea cu maximă prioritate a aspectelor problematice, sunt: continuarea reformei sistemului de pensii și punerea în aplicare eficientă a strategiei de îmbătrânire activă; o atenție sporită pentru o piață a forței de muncă mai flexibilă, combinată cu o abordare personalizată mai eficientă în ceea ce privește punerea în aplicare a politicilor active pe piața forței de muncă. În acest context, se recomandă Sloveniei:
                  
                              —
                           
                           
                              să ia măsuri suplimentare pentru consolidarea reformei privind sistemul de pensii și promovarea îmbătrânirii active, avându-se în vedere creșterea gradului de ocupare a forței de muncă în rândul muncitorilor vârstnici și optimizarea viabilității pe termen lung;
                           
                        
                              —
                           
                           
                              în cadrul unei abordări integrate bazate pe flexisecuritate, bazându-se pe reformele recent adoptate, să promoveze dispoziții contractuale mai flexibile pentru a combate segregarea pieței forței de muncă ce afectează mai ales tinerii și să îmbunătățească în continuare eficiența serviciilor de ocupare a forței de muncă, în special în ceea ce privește persoanele cu perspective slabe de angajare.
                           
                        
            
                  6.
               
               
                  În plus, este important ca, pe durata Programului național de reformă, Slovenia să se concentreze asupra următoarelor probleme: intensificarea punerii în aplicare și, dacă este cazul, a dezvoltării strategiei naționale de cercetare și inovare; tot în scopul de a ține inflația sub control, îmbunătățirea concurenței în sectorul serviciilor, acordând o atenție deosebită serviciilor cu amănuntul, serviciilor financiare, precum și unora dintre serviciile publice și profesionale; îmbunătățirea punerii în aplicare a măsurilor în materie de eficiență energetică, în special în ceea ce privește emisiile de CO2 și obiectivele de la Kyoto nerealizate; punerea în aplicare a planului ambițios de consolidare a legăturii dintre sistemul de învățământ și piața forței de muncă.
               
            SLOVACIA
      
                  1.
               
               
                  În lumina Raportului de punere în aplicare din 2007 al Slovaciei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Slovacia a realizat unele progrese în ceea ce privește punerea în aplicare a Programului său național de reformă în perioada 2005-2007. S-au realizat progrese limitate în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri inegale ca răspuns la recomandările Consiliului. Sunt necesare reforme suplimentare pentru a spori cheltuielile destinate cercetării, dezvoltării și educației, pentru a pune în aplicare strategiile din domeniul microeconomic, pentru a aborda problema șomajului de lungă durată și pentru a finaliza reforma sistemului de învățământ și formare. Au fost adoptate măsuri inegale în domeniile suplimentare identificate în concluziile Consiliului ca necesitând atenție.
               
            
                  4.
               
               
                  Printre punctele forte ale Raportului de punere în aplicare din 2007 al Slovaciei se numără: reducerea prevăzută a deficitului finanțelor publice sub 3 % din PIB în 2007; adoptarea unui număr de documente de strategie în domeniul cercetării, dezvoltării și inovării, al eficienței energetice și al energiei regenerabile; punerea în aplicare parțială a unui ghișeu unic pentru întreprinderile nou-înființate; revizuirea legislației privind ocuparea forței de muncă; adoptarea strategiei de învățare de-a lungul vieții; și eforturile depuse pentru revizuirea politicilor active pe piața forței de muncă pentru a răspunde mai bine evoluțiilor de pe piața forței de muncă.
               
            
                  5.
               
               
                  Domeniile de politică din cadrul Programului național de reformă al Slovaciei în care este necesară abordarea cu maximă prioritate a aspectelor problematice sunt: creșterea cheltuielilor pentru educație, cercetare, dezvoltare și inovare; îmbunătățirea cadrului de reglementare; combaterea șomajului de lungă durată; finalizarea reformei sistemului de învățământ și formare și îmbunătățirea calității acestuia în funcție de nevoile pieței forței de muncă. În acest context, se recomandă Slovaciei:
                  
                              —
                           
                           
                              să pună în aplicare, în mod corespunzător, o strategie coerentă de cercetare, dezvoltare și inovare, acordând o atenție deosebită reformei instituționale a sectorului public de cercetare și îmbunătățind în mod substanțial cooperarea dintre întreprinderi și sectorul de cercetare, realocând totodată resurse pentru cercetare, dezvoltare și inovare și pentru educație;
                           
                        
                              —
                           
                           
                              să amelioreze cadrul de reglementare, în special prin punerea în aplicare a unei strategii globale pentru o mai bună legiferare, care să acopere atât evaluarea impactului, cât și simplificarea legislației existente;
                           
                        
                              —
                           
                           
                              în cadrul unei abordări integrate bazate pe flexisecuritate, să asigure punerea în aplicare a strategiei de învățare de-a lungul vieții, care să răspundă nevoilor pieței forței de muncă, să finalizeze reformele învățământului primar, secundar și superior în scopul îmbunătățirii nivelului de calificare și de competențe, precum și să sporească accesul la muncă, în special pentru șomerii de lungă durată și grupurile vulnerabile.
                           
                        
            
                  6.
               
               
                  În plus, este important ca, pe durata Programului național de reformă, Slovacia să pună accent pe: dezvoltarea suplimentară a politicilor în domeniul TIC, în special în ceea ce privește infrastructura în bandă largă; punerea în aplicare integrală a unor ghișee unice pentru întreprinderile nou-înființate; introducerea educației antreprenoriale; creșterea concurenței în domeniul furnizării de energie; reducerea disparităților salariale și din punctul de vedere al locurilor de muncă dintre femei și bărbați; dezvoltarea unei strategii de îmbătrânire activă; și crearea de oportunități de angajare pentru tineri.
               
            FINLANDA
      
                  1.
               
               
                  În lumina Raportului de punere în aplicare 2007 al Finlandei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Finlanda a realizat progrese remarcabile în ceea ce privește punerea în aplicare a programului său național de reformă în perioada 2005-2007. Finlanda a realizat progrese importante în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate unele măsuri în domeniile identificate de Consiliu ca necesitând atenție. Raportul de punere în aplicare abordează, de asemenea, în mod special, recomandările adresate țărilor din zona euro.
               
            
                  4.
               
               
                  Printre punctele forte ale Raportului de punere în aplicare din 2007 se numără reformele în curs de aplicare menite să îmbunătățească funcționarea sistemului național de inovare, precum și creșterea vizibilă a ratei de ocupare a forței de muncă în rândul lucrătorilor în vârstă.
               
            
                  5.
               
               
                  Este important ca, pe durata Programului național de reformă, Finlanda să se concentreze asupra următoarelor probleme: continuarea reformelor pentru îmbunătățirea concurenței și productivității în sectorul serviciilor și crearea mecanismelor necesare pentru a reduce nivelul ridicat al prețurilor; punerea în aplicare a măsurilor anunțate pentru realizarea obiectivului de la Kyoto; continuarea reformelor menite să înlăture blocajele pe piața forței de muncă, cu scopul precis de a reduce rata înaltă a șomajului structural, în special a șomajului în rândul muncitorilor slab calificați, inclusiv în rândul tinerilor, și luarea în considerare a contribuției pe care o poate aduce migrația economică.
               
            SUEDIA
      
                  1.
               
               
                  În lumina Raportului de punere în aplicare din 2007 al Suediei și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Suedia a realizat progrese remarcabile în ceea ce privește punerea în aplicare a Programului său național de reformă în perioada 2005-2007. Suedia a realizat progrese remarcabile în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri satisfăcătoare în domeniile identificate de către Consiliu ca necesitând atenție.
               
            
                  4.
               
               
                  Printre punctele forte ale Raportului de punere în aplicare din 2007 al Suediei se numără: planul de acțiune pentru simplificarea legislativă și angajamentul de îmbunătățire a sistemului de evaluare a impactului; progresele realizate în ceea ce privește sporirea ofertei de forță de muncă și reducerea șomajului; utilizarea durabilă a energiei; progresul înregistrat privind creșterea investițiilor publice în sectorul cercetării și dezvoltării.
               
            
                  5.
               
               
                  Este important ca Suedia să adopte măsuri suplimentare de reglementare pentru a spori concurența, în special în sectorul serviciilor și să își concentreze atenția asupra punerii în aplicare și evaluării impactului reformelor recente de sporire a stimulentelor de muncă, de combatere a șomajului în rândul tinerilor, de creștere a ratei de ocupare a forței de muncă în rândul imigranților și de reintegrare a persoanelor care beneficiază de prestații în caz de boală.
               
            REGATUL UNIT
      
                  1.
               
               
                  În lumina Raportului de punere în aplicare din 2007 al Regatului Unit și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Regatul Unit a realizat progrese semnificative în ceea ce privește punerea în aplicare a Programului național de reformă în perioada 2005-2007. Regatul Unit a realizat progrese importante în ceea ce privește îndeplinirea angajamentelor asumate în cadrul Consiliului European de primăvară din 2006 în cele patru domenii de acțiune prioritare.
               
            
                  3.
               
               
                  Raportul de punere în aplicare indică faptul că au fost adoptate măsuri satisfăcătoare ca răspuns la recomandările Consiliului. Au fost adoptate, de asemenea, măsuri satisfăcătoare în domeniile suplimentare identificate în concluziile Consiliului ca necesitând atenție.
               
            
                  4.
               
               
                  Printre punctele forte ale Raportului de punere în aplicare din 2007 al Regatului Unit se numără: planurile de a asigura o abordare integrată a ocupării forței de muncă și a competențelor, inițiativele în vederea creării unui cadru de reglementare favorabil întreprinderilor și planurile orientate spre viitor în materie de politică energetică.
               
            
                  5.
               
               
                  Domeniile de politică din cadrul Programului național de reformă al Regatului Unit în care este necesară abordarea cu maximă prioritate a aspectelor problematice sunt îmbunătățirea nivelului de competențe în vederea creșterii productivității și reducerii dezavantajelor pe piața forței de muncă. În acest context, se recomandă Regatului Unit:
                  
                              —
                           
                           
                              să pună în aplicare planurile recente de îmbunătățire substanțială a nivelurilor de competențe și să stabilească o abordare integrată în ceea ce privește ocuparea forței de muncă și competențele în scopul îmbunătățirii productivității și al oferirii mai multor oportunități grupurilor defavorizate.
                           
                        
            
                  6.
               
               
                  În plus, este important ca Regatul Unit să se concentreze asupra următoarelor probleme viitoare: creșterea progresivă a ofertei de locuințe pentru a face față presiunii cererii pe termen mediu; realizarea de progrese în vederea realizării obiectivului național în materie de intensitate a cercetării și dezvoltării prin punerea integrală în aplicare a concluziilor analizei recente a politicii în domeniul cercetării, dezvoltării și inovării, în special prin luarea în considerare, pe deplin, a nevoilor specifice existente în sectorul serviciilor.
               
            STATELE MEMBRE ALE ZONEI EURO
      
                  1.
               
               
                  În lumina Rapoartelor de punere în aplicare 2007 ale statelor membre ale zonei euro și a evaluării de către Comisie a progreselor realizate în punerea în aplicare a principalelor reforme structurale, precum și în baza Orientărilor integrate pentru creștere economică și locuri de muncă, se impun următoarele concluzii:
               
            
                  2.
               
               
                  Conform rapoartelor de punere în aplicare, statele membre ale zonei euro au realizat unele progrese în ceea ce privește punerea în aplicare a măsurilor de politică care îmbunătățesc funcționarea zonei euro.
               
            
                  3.
               
               
                  Sunt necesare reforme suplimentare semnificative pentru a îndeplini recomandările referitoare la domeniul microeconomic și ocuparea forței de muncă. Este necesară continuarea progreselor înregistrate în 2007 în domeniul macroeconomic.
               
            
                  4.
               
               
                  Printre punctele forte ale Rapoartelor de punere în aplicare din 2007 ale statelor membre ale zonei euro se numără: ajustarea bugetară din 2007, punerea în aplicare a legislației care să favorizeze integrarea pieței financiare, precum și crearea de sisteme de negociere a salariilor care să conducă la o flexibilitate mai mare a salariilor în unele state membre.
               
            
                  5.
               
               
                  Domeniile de politică din zona euro în care este necesară abordarea cu maximă prioritate a aspectelor problematice sunt următoarele: viabilitatea finanțelor publice și contribuția acestora la creșterea economică; concurența pe piețele de produse și servicii, în special în domeniul serviciilor, integrarea financiară și concurența în serviciile financiare cu amănuntul, pentru a facilita ajustarea și prețurile mai flexibile; evoluțiile salariale adecvate la nivel global, sectorial, regional și profesional proporțional cu creșterea productivității în vederea asigurării competitivității; flexisecuritatea pe piețele forței de muncă în conformitate cu principiile comune convenite; și sporirea mobilității forței de muncă pentru a favoriza adaptarea pieței forței de muncă.
               
            
                  6.
               
               
                  În acest context, se recomandă ca statele membre ale zonei euro, respectând recomandările specifice fiecărei țări:
                  
                              —
                           
                           
                              să continue consolidarea bugetară în vederea realizării obiectivelor pe termen mediu în conformitate cu Pactul de stabilitate și de creștere și să depună astfel eforturi pentru a ajunge la o ajustare anuală structurală de cel puțin 0,5 % din PIB, ca valoare de referință; Reuniunea Eurogrup din aprilie 2007 a convenit că „profitând de condițiile conjuncturale favorabile, majoritatea statelor membre la zona euro și-ar atinge obiectivele pe termen mediu în 2008 sau 2009 și toate aceste state ar trebui să aibă ca țintă anul 2010 cel târziu”. Ar trebui să se mențină pozițiile bugetare pentru care obiectivele pe termen mediu au fost atinse;
                           
                        
                              —
                           
                           
                              să amelioreze calitatea finanțelor publice prin revizuirea cheltuielilor publice și a sistemului fiscal și prin modernizarea administrației publice, în scopul consolidării productivității și inovării, contribuind astfel la creșterea economică și la viabilitatea fiscală;
                           
                        
                              —
                           
                           
                              să pună în aplicare în mod eficient măsuri care să amelioreze concurența, în special în sectorul serviciilor, și să intensifice măsurile de promovare a integrării complete a piețelor financiare și a concurenței în serviciile financiare cu amănuntul, consolidând în același timp măsurile privind stabilitatea și convergența în supraveghere;
                           
                        
                              —
                           
                           
                              să îmbunătățească flexibilitatea și securitatea pe piețele forței de muncă, inter alia, prin punerea în aplicare a principiilor de flexisecuritate adecvate circumstanțelor specifice ale fiecărui stat membru și pe deplin compatibile cu bugete publice solide și durabile, printr-o mai bună aliniere a evoluției salariilor și productivității și prin adoptarea de măsuri de promovare a mobilității forței de muncă la nivel transfrontalier și interprofesional.
                           
                        
            
                  7.
               
               
                  Pentru a maximiza sinergiile dintre politici, care sunt mai puternice în cadrul unei uniuni monetare și să sporească implicarea factorilor politici în reforme, statele membre ale zonei euro ar trebui să continue consolidarea coordonării politicilor, în contextul Eurogrupului și în forurile internaționale, iar acordurile existente privind reprezentarea externă a zonei euro ar trebui puse pe deplin în aplicare. Acest aspect ar contribui în mod semnificativ la abordarea cu succes a provocărilor politice în cadrul zonei euro și la nivelul economiei globale. Orientările privind finanțele publice, convenite în cadrul reuniunii Eurogrupului la Berlin în aprilie 2007, reprezintă o măsură binevenită în acest sens. Statele membre din zona euro sunt invitate să țină cont de aceste recomandări în politicile lor naționale. Eurogrupul va examina periodic punerea în aplicare a acestora.